Dawoud Rajiha

Dawoud Rajiha (; 1947 – 18. heinäkuuta 2012) oli syyrialainen kenraali, joka nimitettiin Syyrian puolustusministeriksi elokuussa 2011. Hän kuoli turvallisuusviraston päämajalla Damaskoksessa tehdyssä pommi-iskussa, jossa kuolivat myös varapuolustusministeri Assef Shawkat (Bašar al-Assadin lanko), entinen puolustusministeri Hassan Turkomani ja turvallisuusviraston päällikkö Hisham Ikhtiar.BBC News Middle East: Syria crisis: Profiles of security and defence chiefs killed in Damascus blast Haavoittuneiden joukossa oli sisäministeri Mohammad al-Shaar. Vastuun iskusta ottivat sekä Syyrian vapaa armeija että Liwa al-Islam.Marika Kataja-Lian, Syyrian puolustusministeri ja presidentin lanko kuolivat iskussa Yle uutiset 18.7.2012

Rajiha valmistui Syyrian sotilasakatemiasta vuonna 1967. Hän toimi asevoimien henkilöstöpäällikkönä seitsemän vuoden ajan ja sai kenraalin arvon vuonna 2005. Keväällä 2012 Rajihaan kohdistettiin Yhdysvaltain ja Euroopan unionin taholta pakotteita, koska hänellä katsottiin olleen vastuuta hallituksen vastaisten mielenosoitusten tukahduttamisesta väkivalloin.

Assadin entisen neuvonantaja Ayman Abdel Nourin mukaan Rajihan toimiessa puolustusministerinä korkeampaa valtaa puolustusasioissa käytti todellisuudessa varapuolustusministeri Shawkat. Rajiha otettiin kristittynä hallitukseen, jotta valtionjohdosta välittyisi uskonnollinen moniarvoisuus.Pierre Prier: Daoud Rajha, caution chrétienne du régime syrien Le Figaro 18.7.2012, päivitetty 19.7.2012 

 Lähteet 

Luokka:Syyrialaiset poliitikot
Luokka:Syyrialaiset kenraalit
Luokka:Puolustusministerit
Luokka:Syyrialaiset henkirikosten uhrit
Luokka:Sodissa kaatuneet
Luokka:Syyrian sisällissota
Luokka:Vuonna 1947 syntyneet
Luokka:Vuonna 2012 kuolleet